Nouerint vniuersi, ad quorum noticiam presens scriptum peruenerit, quod nos Magnus, Dei gracia episcopus Aboensis, Henricus Clawusson miles, Suno Sunonis et Mathias Martinson, armigeri nec non Norfindie et Sudherfindie prouinciarum terre Finlandie legiferi, per presentes publice protestamur nos vidisse, legisse at audiuisse quandam litteram illustrissimi principis pie memorie domini Magni, Dei gracia quondam regis Swecie, Noruegie et Scanie, non rasam, non abolitam nec in aliqua sui parte viciatam, secreto suo munitam, seriem, qui sequitur, de verbo ad verbum continentem et est talis: Magnus, Dei gracia rex Swecie, Noruegie et Scanie, omnibus presens scriptum cernentibus (etc. Se n:o 523). Jn cujus visionis et protestacionis firmiorem euidenciam secretum et sigilla nostra in testimonium omnium premissorum presentibus sunt appensa. Datum Aabo anno Domini mcdxliiij, feria tercia proxima post dominicam Jnuocauit.